
I se urise și lui Păcală să tot umble räslet 
prin lume, asa fără de nici o treabă, numai ca 
să încurce treburile altora si să râdă de prostia 
oamenilor. Se hotărî dar, să se facă si el om 
aşezat ca toți oamenii de treabă, să-şi întemeieze 
casa lui, să-și agonisească o mosioarä, — vorba 
scurtă, să se astâmpere odată. 

Și fiindcă Românul zice, că nu e nicăiri mai 
bine ca în satul tău, Păcală se întoarse și el în 
satul lui şi începu cum încep toti oamenii, cari 
mau nimic, adecă, fäcù ce fäcù de-și agonisi o 
vitelusä si o trimise la pășune in izlazul satului. 

Căci asa se face averea. 

Păscând, vitelusa se face viteà, viteaua se 
face juninca, juninca se face vacă, vaca fată, iar 
vaca cu vitelul.o vinzi, ca din prețul ei să cum- 
peri sapte viteluse si sd le trimiti si pe ele la. 
pasune in izlazul satului. > 

De ce e oare izlazul izlaz, dacă nu pentru 
ca să-l pască vitelusele oamenilor? 

Pästeà dar vitelusa lui Păcală, pășteă, si cu 
cât mai mult pășteă, cu atât mai vârtos cresteà, 
încât nu eră în tot satul viteà, care s'o întreacă, 

iar când ajunse si ea viteà, nici junincele nu se 
puteau potrivi cu ea. 


>Măi! — ziceau vecinele lui Păcală, — ce 


lucru să mai fie si ăsta? Viteaua asta ne întrece 

pe toate! Ce-i va fi dând oare sd mänânce? Ce: 


soiu o fi de creşte asa de frumos? 

Nu era nici soiul vreun soiu deosebit, nici 
hrana mai de-a cätarea; viteaua eră! însă viteaua 
lui Păcală, iar Păcală își căută de treabă, n'aveă 
vreme s'o mai păzească să nu rupă câteodată şi 
din holdele oamenilor. 

Ajungând junincă, viteaua lui Păcală se făcu 
stăpână pe întregul hotar. Umblă şi ea, cum um- 
blase si stăpânul ei mai "nainte de a se fi astâm- 
părat, și unde njo căutai, acolo dedeai de ea, mai 
prin lanul de grâu, mai prin porumbište, mai ştie 
bunul Dumnezeu pe unde. 

lar Păcală li se plângeă oamenilor, că prea i 
Sa făcut răsleață juninca gi că are treabă si nu 
poate umblă după ea. 

Nu-i vorbă, oamenii sar fi plâns si ei, dar 
nu mai aveau cui să i se plângă, când Păcală îi 
luă pe dinainte și li se plângeă de te prindeă 
mila de el. 

Când văzură dar, că juninca lui Păcală în 
curând are să fie vacă, oamenii se puseră pe 
gânduri. Știau ei cum au să urmeze lucrurile 


mai departe. Vedeau parcă cele șapte viteluse. 

cum se fac vitele, juninci, cum ajung in cele din 
urmă vaci si ele, si cum le vinde, cum le vinde 
Păcală si pe ele, si se întoarce dela târg cu o spuză 
de viteluse, toate flămânde, toate pornite din fire să 
se facă vitele, juninci si vaci in cele din urma. 

»Mai! — strigară ei, — ăsta ne mânâncă si 
urechile din cap cu vitelusele lui, ne seacă, ne 
face întregul hotar bătăturăc. 

Dar ce puteau să-i facă lui Păcală? El nu 
eră de vină, căci aveă treabă, nu puteă să-și 
piardă vara umblând după coada junincei, 

Se sfătuiră dar între dânșii si iar se sfătuiră 
si tot se sfătuiră, până ce nu ajunseră a se du- 
„miri, că toată carnea, pe care a pus-o vitelusa, 
ca să se facă viteà si din viteà junincä, e carne 
adunată din nutretul de pe hotarul lor, adecă, 
după toată dreptatea, carne din carnea, care ar fi 
fost să fie a lor, si numai pielea e a lui Păcală, 
fiindcă piele avuse juninca şi când venise ca vi- 
telusä in sat. 

Dumiriti odată astfel, tăiară juninca, îi luară 
carnea şi o mâncară, iară pielea o aruncară peste 
gard în curtea lui Păcală. 

Nu-i vorbă, a fost cam scurtă socoteala 
aceasta, dar în satul lui Păcală multe se întâmplă. 

Păcală, — de! ce să facă? 

“Dacă ar fi voit, ar fi găsit el ac pentru co- 
jocul sătenilor; el însă nu voiă. Aveă tragere de 


inimă pentru oamenii din satul lui. Nu! pe oa- 
menii din satul lui nu puteă el să-i încurce, cum 
ar fi încurcat — a bunăoară pe oamenii din satul 
lui Tandala., 


Intinse dar pielea să se usuce, iar după ce 


se uscă, o luă în vârf de bif si plecă cu ea la 
târg, ca so vândă. 

Asad ajunse Păcală iar pe drumuri. 

Se duse și tot se duse, se duse mereu de 
dimineață până la prânz si dela prânz până seara. 
Când eră pe înserate, el se opri întrun sat dela 
marginea drumului și se uită împrejurul său, ca 
să-şi găsească vreo casă, la care să mâie, vreo 
văduvă ori vreo femeie, al căreia bărbat nu-i 
acasă. 

Nu poate — că — Doamne fereşte ce, dar 
Păcală, ca om umblat prin lume, stià, că sunt 
fricoase femeile, li se ureste asa singure si sunt 
bucuroase de oaspeţi, numai ca să ştie, că e peste 
noapte picior de om la casa lor. 

Și găsi Păcală chiar mai la marginea satului 
o femeie, al căreia bărbat se dusese la pădure 
să aducă un car de lemne. Nu-i vorbă, muierea 
îi spuneă mereu, că teacă, că pungă, că nu-i este 
bărbatul acasă, că ce va zice lumea; Păcală însă 


_ tineà şi el să rămână asa întrun unghiu al casei, 


întrun sopron, în pridvor, unde o fi, numai ca 
să nu fie casa pustie, : N'avea biata muiere în- 

cotro, trebui să-l primească; dar îi și spuse să se culce. . 


şi să doarmă, c'o fi ostenit de drum, sărmanul de el! 

»Ce-o să mai fie si asta?le grăi Păcală. 

El stià ca muierile sunt si vorbärete, si do- 
ritoare de a le sti toate câte sunt in cer si pe 
pământ; iar muierea aceasta nici nu-i povestiă 
nimic, nici nu-l întrebă de unde vine, cum a 
umblat, ce-a mai făcut, ce mai ştie... Aici.tre- 
buiă dar să fie ceva la mijloc, şi Păcală, în loc 
de a durmi, trăgea când cu ochiul drept, când 
cu cel stâng, ca sd vadă cele ce se petrec in casă 
și împrejurul casei. 

' Nici nu se înseră bine, si muierea începu să 
fiarbă, sa frigă, să coacă, să gătească fel si fel de 
mâncări și plăcinte, și un purcel fript şi o coastă 
opărită cu varză călită. — Si apoi rachiu si apoi 
vinuri. — Ospät, nu alta. 

N'ar fi fost Păcală om pätit, dacă mar fi știut, 
că toate acestea nu pentru bărbatul ei le facea 
muierea cea harnică, fiindcă mai eră și ea gătită 
ca de nuntă, 

Nici. nu le făceă pentru bărbatul Ci Cl pentru 
vornicul satului, pe care-l aşteptă nevasta cum își 
așteaptă fetele mari petitorii, eşind mereu in usa 
si in portitä, ca să vadă dacă vine, dacă nu mai 
vine, dacă întârzie, dacă soseşte. 

Nu care cumva să creadă cineva, că — 
Doamne fereşte ce! — Nu! — ci fiindcă vor- 

nicul era cel mai de frunte om în sat şi nu, 


puteà să-l primească la casa ei ca pe: orisicine, 
dar peste zi vornicul, om cu multe treburi, nu 
putuse să vie, ci le facea cinstea acum mai pe 
seară, 
Altă nimic nu eră la mijloc. — Doamne 
fereşte! 1 

„Eră gata nevasta cu toate; purcelul eră 
frumos si rumen de-ți pocniă şoricul în dinți, 
costitele erau opărite, varza era călită, plăcintele 
aburiau, rachiul eră aşezat pe masă, vinul steteă 
în apă rece, nu mai lipsiă decât Dumnialui Vor- 
nicul. Numai vornicul lipsiă, când deodată, — 
să te miri, nu alta, — se întoarce bărbatul. I se 
frânsese, särmanul de el, o osie în drum, si nu-i 
rămăsese decât să se întoarcă, să pună altă osie 
la car si să plece mâne din nou la pădure. 

Muierea bună si credincioasă își cunoaște 
bărbatul după mers, din tuşite şi strănuturi, ba 
chiar si din pocnetele biciului, iar nevasta, la 
care îşi luase Păcală conac, eră şi ea muiere 
bună si credincioasă. Ea îşi cunoscù bărbatul din 
scârtiitul roatelor dela car, iar scârtiitul roatelor 
se auzià de departe, destul de departe pentru ca 
o muiere harnicä, precum erà dânsa, sä-si rân- 
duiascä treburile. f 

Ea luă purcelul cel frumos si rumen si-l as- 
cunse iute-iute după cuptor, luă plăcinta si o puse 

iute-iute pe cuptor, luă costitele cu varza călită, 
si le vari în cuptor, mai vâri tot iute-iute si ra- 
chiul sub perina dela capatdiul patului, iar vinul 
sub pat, si pe când carul cu boii intră in curte, 
toate erau în cea mai bună rânduială. 

Nu poate — că Doamne fereşte ce! — dar 
de! — tot eră mai bine să nu afle bărbatul. 

Văzându-se acasă, bărbatul, ca tot omul pă- 
gubas, începu să se plângă; nevasta, ca toată 
muierea bună și credincioasă, îl mângăiă cu vorbe: 
bune, iar Păcală, ca tot omul cum se cade, ieşi 
și el din unghiul lui, ca să-i spună stăpânului de 
casă, că e şi el aici, să-i ceară iertare că a în- 
drăznit şi să-l mai roage şi pe el de conac. 

»Fă muiere, — grăi bărbatul, după ce se 
mai încălzi în cuibul lui, — mie mi-e foame: n'ai 
tu ceva de mâncare? b 

De! ce „să-i faci? omul flămânzește la drum. 
Nu-i vorbă, mai eră în traistă merindea, pe care 
o luase la drum; dar acasă la el omul nu mă- 
nâncă bucuros merindea, cu care se întoarce 
din drum. 


> Vai, săraca de mine! — răspunse nevasta, 
— dar de unde să am? Eram să te aştept pe 
mâne. O să-ți fac însă o mämäligutä bună, ca 
so mănânci cu o zämutä de usturoiu«. 
>Mămăliguță să fie!« — grăi bărbatul. 

Când e flămând, omul se bucură si de mă- 
măligă. 

Om umblat prin lume, Păcală ştiă, că o să-l 
poftească şi pe el la cină, ca să mai stee de 
vorbă, şi nici că-i păreă rău lui Păcală, fiindcă 
„tot drumet eră si el, tot flămând — ca orişice 
om sosit din drum. 

„Și cum steteau de vorbă in vreme ce ne- 
vasta gătiă mämäliguta, Păcală, care nu eră cap 
sec, se gândiă mereu, cum să facă el, ca să nu 
mănânce mămăligă, ci purcel fript, frumos şi 
rumen de-ti pocneste soricul în dinți, costite cu 
varză călită si plăcinte de cele bune, cum ar face, 
ca să bee o gură de rachiu si să guste măcar 
odată din vinul cel vechiu. 

j Si — las pe Păcală, că nu e nici el de ieri 
de alaltăieri! Simtise odatä mirosul, — si grija 
j lui mai departe. i 
Ca om drumet își tineà bätul la îndemână, 
iară „pielea cea de junincă, marfa lui, toată averea 
lui, îi eră la picioare. 
tri El se încruntă odată gi trase asà cam pe 
furis cu bätul în piele. 

Bărbatul, se cam miră, că ce va fi având cu 
pielea, dar nu zise nimic, Al lui eră bätul, a lui 
eră pielea: treaba lui eră ce făceă cu ele, 

Peste câtva „timp, Păcală -iar trase una cu 
$ bätul, ba mai se şi rasti la piele: > Tine-ti gura,sluto!« 


Bărbatul iar täcù. 

Păcală dete- de a. treia oară si acum se răsti 
si mai rău. 
z} Ceai. cu Vielen aceca?« — întrebă omul 
nostru. 

Păcală mai dete, kih umăr, mai se ; codi, mai 
se rugă de iertare, că nu poate să spună. Si 

»Apoi, — grdi el cam cu anevoie in cele 
din urmă, — piele ar fi de piele, dar, asa cum 
o vezi, nu e piele, ci proroc, care ştie toate. 
cele nestiute, si vrea mereu -să spună lucruri de 
nespus<. 

»Si ce vrea să spunä?e — întrebă mirat 


` bărbatul. 


»Uite! — grăi Păcală si puse urechia la piele. 
— Mare minune! Zice, să cauţi la căpătâiul 
patului, c'o să găsești rachiu.« ; 

Bărbatul căută gi gasi. 

»Mare minune! Cine l-o, fi pus oare?e 

>E taină!... răspunse Păcală, asta nu se 
poate sti<. 

>Si ce mai zice prorocul ?« 

>Să cauţi după cuptor, că vei găsi un purcel 


fripte, — zise Păcală, după ce puse iar, urechia | 
„la piele, + ; ţ 

» Auzi d-ta lucru ciudat! — Ce mai zice 
prorocul ?« 


>Caută sub pat, că i vinule, 


v 

Astfel înainte — până ce nu iesirä la iveală 
costitele si plăcintele, încât numai de un drag să 
te uiti la masa încărcată si să te asezi la ea. 

Se miră bărbatul, se miră mai vârtos nevasta, 

Sar fi mirat satul întreg, dacă 'ar fi fost de față; 
numai Păcală nu se miră, fiindcă el își cunosteà 
marfa, si stia de ce e bună. 

>Apoi de! — ziceà el mereu, — ästa-i pro- 
roc, nu fleac, şi-ţi scoate si cârtita din fundul 
pământului! 

Va fi fost ori nu asa, destul că Păcală sa 
săturat ca un pasä turcesc, încât abiă-l mai țineau 
curelele. 


»Bunä treabă prorocul ăsta! — grăi bărbatul 
nevestei, după ce se sătură si el. — Nu cumva 
ţi-e de vânzare ?« 

>Doamne fereşte! — îi răspunse Păcală. — 
Cum ași puteă eu să vând un lucru ca acesta? 
— Se poate? l< 

»Dar dacă ti-as da un pret bun?« 

> Auzi vorbă! — Pret bun? — Un proroc 


ca ăsta è lucru nepreftuit«. 

Doritor cum era de a se hrani bine si dea 
ști totdeauna cele ce se petrec in casa lui, omul 
nostru îl apucă pe Păcală la târg. li dete la în- 
ceput o pungă de galbini, apoi două, apoi trei si 
asa mereu înainte până la șapte pungi, bani fru- 
moși chiar și pentru un om mai bogat ca Păcală. 

>Fiindcă vad şi vad, că ţii cu orice pret să 
cumperi prorocul, — grăi Păcală muiat, — o. 
să-ți fac după dorință, dar nu pentru bani, ci 
fiindcă m'ai primit la casă, m'ai poftit la masă 
si mi-ai zis o vorbă bună. Noroc să ai de ea!« 

Asa grăi Păcală şi-i dete pielea cea de ju- 
nică, pentru ca să iee cele șapte pungi cu gal- 
beni, — multi bani chiar și pentru un om mai 
bogat ca Pâcală. i 

Si nu era pe lumea aceasta om mai fericit 
ca bărbatul nevestei, fiindcă puteă de aici înainte 
să ştie toate cele ce se petrec în casa lui și să 
se mai şi hrănească bine. 

lar Păcală, după ce-şi vandu pielea si puse 
bine banii, se culcä.sä doarmă, ca aveă drum 
lung până acasă în satul lui. 

Ziua următoare îşi luă Păcală rămas bun şi 
plecă iar acasă. 

Si cum mergeă pe drum si cum se simtià 
asa încărcat de bani, cum nu mai fusese nici- 
odată in vieata lui, îşi puse tare si cu adevărat 
de gând, că de aici înainte nu mai vasca nici la 
dreapta, nici la stânga, ci merge drept înainte, 
nu mai umblă cu minciuna, nu mai caută să 
tragă folos din prostia altora, nu! nu! nu! — ci ` 
se face om ca toti oamenii, cari vreau să aibă 
obrazul curat, se astâmpără, se pune în rând cu 
fruntea satului, 

; Num dacă mar fi. fost'la mijloc müierea 
cea harnicä. 

Ea, särmana, nu mai aveà astâmpăr, si 
parcă i"se rästurnà casa în cap, când se gândiă, 
că prorocul a rămas în paza ei. — Nu poate că. 
— Doamne fereşte ce! dar, 'muierile sunt 


fricoase' si nu prea se simt bine, când se află 


aproape de niște lucruri cum eră pielea lui Păcală. 

Ea fäcù dar ce făcă si-si trimise bärbatul 
iar la pădure, apoi, după ce rămase ea singură, 
puse, ca muiere harnică ce eră, furca în brâu si 
porni: în urma lui Păcală; si grăbi, si alergä, ca 
să-l ajungă și să-l întrebe, ce are să facă si cum ' 


sd dreaga, ca sa faca din piele piele ca toat DALE 


şi! să-i iee darul prorociei? 

Păcală, de! — ce sd facă si el?! — De pd- 
gubă se fereşte omul, dar. de câștig niciodată: 
mai luă si dela femeie şapte pungi, îi spuse, că: 
nare decât să opărească pielea cu apă de izvor 
strecurată prin o sită deasă, şi își urmă calea € ca : 
si cand nimic nu i sar fi întâmplat, 

| Acum său, că mă fac om aşezat, încât o' 


„să ajung chiar vornic în satul meule — grăi el 


după ce sosi acasă. 

Se şi făcu. 

Îşi zidi, Doamne, o cabši fumbasă de nu mai 
eră in tot satul casă ca a lui, — coleă cu prid-' 
vor. aşezat pe stâlpi si cu cerdac mare, — își 

cumpără pământuri, car cu patru boi, cal de cä- 

A larit, vacă cu lapte, oi de präsilä; — în sfârşit, 


| — toate cate se cuvin la casa unui om cu dare 
j de mână, toate erau la casa lui Păcală. 
| Si nu era in sat om mai aşezat ca Păcală. 
Numai oamenii din satul lui dacä n'ar fi fost 
tocmai asa de prosti cum erau! 
YI Văzând cum zideste Păcală, cum cumpără, 
ie iar cumpără si tot cumpără, cum dă mereu, fără 
ca să iee, vecinele incepura să şoptească între 2x 
dânsele si sătenii deteră cu socoteală, că va fi 
„având multi bani Păcală, si că banii aceștia îi va 
ge fi găsit undeva, ii va fi căpătat ori va fi luat pam 
al dela cineva. Destul, că voiau să ştie, de unde are PR 
a Păcală banii. i ral 
»Mäi Păcală, — îl.întrebă dar unul dintre ý 
oameni, — dar tu de unde ai atâta spurcăciune i 
de ban, de tot dai, tot dai si nu mai sfârşeşti Pe ~ 
Păcală sedeà în cerdacul casei cu pipa în  , . 
„gură si privià la carul cel cu patru boi, care intră o. 
e în curtea cea largă și plină. à 
ŽE »De unde am atâta ban? — răspunse el, — 
De „unde păcatele mele ag puteă să am, dacă nu 
$ din prețul moșiei, pe care am vandut-o?« 
) »Ce moşie, măi Păcală, că tu mai avut 
, moşie? l< 
»Auzi vorbă?! Dar pielea junincii a cui a 
fost, mdi?! N'a fost a mea? Asta mi-a fost toatä 

averea: am vândut-o si am luat bani, ca sä-mi 
fac altă avere in locul eic. 

»Atâtia bani pentru o piele de juninca ?« 

»Mdi, dar greu mai ești la cap! — grăi acum 
Păcală, care tineà să nu mai umble cu minciuna. 
— „Nu înţelegi tu, că juninca aceea era junincă 
de prăsilă? Dacă o mai tineam, fătă, si vifelul 
cresteà si el si se făceă vacă si aveam două vaci, 
si două vaci fătau doi viței si se făceau patru 
vaci, iar din patru vaci se fac opt, din opt sase-, 
sprezece si cu timpul o întreagă cireada de vite. 
Asa se face socoteala, când mergi la târg şi știi 
‘cum să-ți vinzi marfa. O avere întreagă nu se 
vinde numai iac'aga!« 

Omul dete din cap, si deterä din cap si 
se puseră pe gânduri toti oamenii din satul lui 
Păcală. 

Aveau si ei vitele de prăsilă. De ce adeca 
numai Păcală să-și vândă pielea cu pret? De ce 
să fie ei mai proşti ca dânsul? De ce să dee ei 
o avere întreagă pentru un pret de nimic? 

Se puseră dar, "degrabă, îşi tăiară cu toții 
junincile de prăsilă, mâncară, cât putură din carnea 
lor, iar pieile le duseră la târg să le vândă şi ei, 
cum a vândut Păcală pe a lui. 


Numai că nu se nimereste totdeauna, si nu 
știu toti oamenii să-și vândă marfa ca Păcală, 

De geaba spuneau ei, că pielea e piele de, 
junincă`de prăsilă, căci nimeni nu voià să le dee 
prețul, la care râvniau, şi s'au întors ca vai de 
ei acasă. s 

Vai de ei! — dar vaisi de Păcală! 

Când se văzură si cu paguba, si cu batjo- 
cura, oamenii se adunară iarăș, se sfătuiră si tot 
se sfătuiră între dânșii, că ce să facă si ce să 
dreagă, ca să scape de Păcală, fiindcă nu mai 
rămâneă nici o îndoială, că-i va prăpădi pe toti, 
dacă va mai rămâneă cu zile. 

»O să-şi dee foc la casă, ca să ne dăm si 
noi la ale noastre«, — grăi unul dintre cei mai 
prevăzători. 

>O să-și frângă vreun picior, ca să ne från- 
gem şi noi pe ale noastre!« grăi altul. 

»O să sară în fântână, ca să sărim cu toţii 
după elle — strigară cu toții. 

Nu mai rămâneă nici o îndoială, că trebuiau 
să scape de el, dacă nu voiau să piară cu toții 
ca vai de ei. 

Dar cum să scape? — Asta eră vorba. 

Să-i taie boii și vaca şi oile şi calul de că- 
lărit, să-i dee foc la casă şi să-l gonească din sat. 
Asta sar fi putut. Dar cine puteă să știe, dacă 
nu se va mai întoarce? 

Trebuiă să-i stânga lumina vieții: numai așă 
erau scäpati, cu adevărat scäpati de el. 

' Luarä dar hotărîrea să-l omoare pe Păcală; 
find însă, că nu voiau să facă nici vărsare de 
sânge, nici moarte de om chiar cu mâna lor, se 
sfătuiră din nou între dânşii şi după mult sfat 
chibzuiră să-l arunce în Dunăre, unde va fi apa 


mai adâncă, pentru ca nici neam din neamul lui 


să nu mai poată ieși la lumina zilei. 

Și dacă tot ar scăpă Păcală chiar şi dia 
fundul Dunării? 

Asta eră! — Si dacă tot ar scipa!? — Ce 
eră atunci?! — 

Nu mai rămâneă nici o îndoială, că trebuiă 
să facă ce vor face, ca Păcală să nu poată scăpă, 
dar de loc să nu poată scăpă. 

Se puseră dar din nou şi se sfătuiră si după 
multă sfătuire mai chibzuiră să-l bage pe Păcală 


întrun sac, să strângă bine gura sacului si să lege, 


sacul cu Păcală cu tot, de o piatră de moară, 
pentru ca piatra de moară, rotundă cum este, să 
meargă de-a dura până în fundul Dunării si să 
ducă și sacul cu Păcală. ; i 
Intelegändu-se astfel, ei, toți oamenii din 
satul lui Păcală, cu mic, cu mare, cum erau, luară 
sacul, luară sfoara pentru gura sacului, luară 
funea, ca să lege sacul de piatră, luară cea mai 


mare din pietrile de moară, pe {care le: puturä 
găsi cale de trei zile de jur împrejur si pornirä 


cu mic cu mare, cum erau, asupra casei lui Pă- 


ne up RNA Z TN 


bi 


xi 


F 


Ceat ii 


RP RC RE A d 


câlă, ca să-l iee, să-l ridice, să-l ducă si să nu se 
opreäscä cu el decât în fundul Dunării. 

Păcală şedeă cu pipa în gură în cerdacul casei 
si se uită la carul cel cu patru boi, care intră 
în curtea lui cea largă şi plină, — ședeă Păcală 
cu. pipa în gură si se uită, când se pomeni cu 
satul întreg, mic si mare, de nu-i mai încăpeà 
curtea cea largă a lui. 

Ce'să facă? — sărmanul de el, ce să facă?! 
— Nu-i rămâneă decât să se dee prins şi legat, 
dacă n'a putut să rămână pe unde fusese mai 
"nainte, ci l-a pus păcatul să se întoarcă în satul 
lui, să se facă om aşezat şi să uu mai umble cu 


minciuna. — Dar o vieatä are omul şi o moarte. 


»Mi-a fost, se vede, rânduit, — grăi Păcală, 
— să mor în satul meu ca om de treabăc. 

Căci mai de treabă decum era nu se putea 
face Păcală; asta o simtià el. 

li păreă cu toate acestea cani rău, că tre- 
buiă să moară tocmai acum, când avea si el casa 


lui, masa lui, carul lui cu patru boi, curtea lui. 


largă, — ‘si ar fi voit Păcală să 'scape, dacă se 


poate fără minciună, căci eră hotărît odată să 
nu umble cu minciuna; — dar nu se pute, 


fiindcă oamenii erau neindurati si vicleni. 
Se lăsă dar Păcală, se lăsă, fiindcă n'âveă 
încotro, să-l vâre ca pe motan în sac, int iee pe 


„sus si să-l ducă la pierzare, «' KROVA 

El in frunte, piatra de moarä dupä el, fruntea 
satului, in urma si satul intreg, cu mic, cu mare, 
mai în coadă esira din curtea cea largă, trecură 
prin sat și o luară peste câmpul năsipos drept 
“spre Dunărea cea mare si adâncă. : 

»Stati mäile — strigă cel mai cu socoteală 
dintre oamenii din satul lui Păcală. 

i Se opriră în loc cu toții, cu mic, cu mare, 
cum erau. 

>Am uitat un lucru«, grăi omul cel cu so- 
coteala. i - 

»Ce am uitat?« — întrebară ceilalți. 

»Prăjina, ca să căutăm fundul Dunirii«. 

»Asa-i, — ziseră oamenii din satul lui Pă- 
cală, — am uitat prăjina, ca să căutăm fundul 
Dunării. 

Il aveau acum pe Păcală: cum puteau ei să-l 
arunce, fără ca să ştie unde-l aruncă? 

Se întoarseră dar iar în sat, căutară cea mai 
lungă dintre toate prăjinile şi numai apoi îl du- 
seră pe Păcală la Dunăre, — prăjina în frunte, 
sacul cu Păcală, piatra de moară, fruntea satului 
si apoi satul întreg, cu mic, cu mare, cum erau. 

»Stati, mäile — strigă iar omul cel cu so- 
coteală. 

lar se opriră cu toţii, 

»Să-l legäm de piatra de moară, ca să nu 
fugă, în vreme ce noi căutăm cu prăjina fundul 
Dunării !« 

»Să-l legăm, — strigară cu toții, — ca să 
nu fuga!« 

Il legară dar pe Păcală de piatra cea mare, 
apoi plecară, ca să caute cu prăjina, unde e mai 
afundă Dunărea, ca acolo să-l arunce. 

Cel mai cu socoteală dintre oamenii din satul 
lui Păcală luă el insug prajina, dete odată cu ea 
în valuri, o izbi cât numai putu în jos, dar nu 
atinse cu ea fundul. 


> Aici, — zise el, — Dunărea nu are fund. 
Trebuie să căutăm alt loce. 
»Asa e, — strigară cu toţii, — trebuie să 


căutăm alt loc, unde are Dunărea funde. 

Nici că se puteà altfel. Vorba era, ca piatra 
de moară să meargă de-a dura şi să se oprească 
tocmai în fundul Dunării: unde se opriă piatra, 
dacă Dunărea nu aveă fund? Ei trebuiau să știe, 
unde are să se oprească piatra cu sacul şi cu Pă- 
cală cel din sac. 

Porniră dar cu toţii, ca să caute fundul Du- 
nării, pentru ca nu cumva să-l arunce la loc ne- 
potrivit si să-l scape acum, după ce îl aveau 
prins și legat. 

lar Păcală, vai de capul lui, rămase în sac, 
legat de piatra cea de moară, cea mai mare, pe 

čare; oamenii din satul lui o putuserä gasi cale 
de trei zile de jur imprejur. 

»Statile — strigă omul cel cu socoteală. 

lar se oprira cu toții. 

Ce era la mijloc? 

Ca oameni chibzuiti, trebuiau sa fie: ‘cu mare 
bägare de seamä si sä cerceteze bine mai 'nainte 
de a-l aruncă pe Păcală în Dunăre. 

Unde să-l arunce? — mai la deal, de unde 
vine apa? — ori mai la vale, unde se duce? 

Unii dedeau cu socoteală, că mai la deal.e 
mai multă apă, fiindcă de acolo vine apa si mar 


veni, dacă n'ar fi destulă, 


Alții însă erau de părere, ca la ee e mai 
multă, fiindcă acolo se strânge apa, care vine 


dela deal, şi dacă. kar aruncă mai la deal,. cum 


vine apa si tot vine, se scurge si tot se scurge, 
s'ar. pomenì că Păcală rămâne pe uscat, iese din 


sac:si — vai de capul lor. \ 
Se adunară dar cu- toții de se - sfătuiră, ca 
- nu cumva. să facă vreo prostie, si după multä 


sfătuire „se inteleseri să caute locul: cât mai de 
vale, pentruca toată apa să se strângă în capul 
lui Păcală. 

Pe când oamenii din satul lui Păcală . um- 
blau să caute fundul Dunării cu prăjina cea lungă, 


"iată că vine un jelepar de vite, care duceă o ci- 
readă de o. miie de boi la târg, si cum. mergeă 

jeleparul dealungul malului, da de sacul cu Pa- 
cală si se miră, cum sar miră tot omul, când ar 
vedeă în calea lui asemenea lucru. 
| »Dar, tu măi, — întrebă jeleparul, — -cum 
ai intrat in sac si ce cauţi in el?« 


»N'am intrat, — răspunse Păcală, — ci mau 


vârit alţii in el<. 
»Si de ce te-au varit?« 
»Ca să mă arunce in Dunărec. 
»Si de ce să te arunce? 


»lacă — păcatele mele! — răspunse Păcală, , 


— fiindcă vreau să mă facă vornic și eu nu vreau 
să primesc? 

»Si de ce nu vrei, mdi?« - 

> Apoi de! — zise Păcală. — Fiindcă. 1 nu e 
satul de a-i fi vornice. 

»Si de ce nu e?« 

»Fiindcă are neveste multe, si bărbaţii pleacă 
cu toţii la lucru de nu se mai întorc cu săptă- 
mânile si vornicul rămâne el singur: cu ne- 
vestele. 

»Si de ce nu vrei tu să rămâi cu nevestele ?< 


>Fiindcă sunt multe și toate tinere şi sprin- 


tene ca furnicile şi nu pot să le stăpânesc<. 
. Când auzi asemenea vorbe, jeleparul se mira 


prea mult, fiindcă el bucuros ar fi fost vornic 


întrun sat ca satul lui Păcală. 


$ 
? 
“i 


22,04). 


>Măi, dar prost mai esti tu, măi! — grăi 
el. — Un om mai cuminte ar primi cu amân- 
două mânilec. 

»Un om mai cuminte e mai cuminte, si 
poate, când nu poate prostul, — îi răspunse Pă- 
cală. — Haid! — dacă te simți destoinic, intră 
în sac, , si, când vei vedeà, că voesc să te a- 
runce în Dunăre, spune-le că primeşti să le fii 
vornic«, Bi 

»Si ei mă vor primi oare pe mine?« 

» Mai ales! — îi răspunse Păcală. — Cu amân- 
două mânile!< 

Atât îi trebui jeleparului, care nu se temeă 
de nevestele din satul lui Păcală. . 

El deslegă dar sacul, ca să iese Păcală, apoi 
se vâri el însuș în sac. 

Păcală răsuflă odată ușor de tot, strânse 
gura sacului, o legă bine, apoi, — paici îi fu 
drumul — nici că se mai opri decât la cireada 
cea de boi, pe care o mână acasă la el, în curtea 
cea largă, care puteă să-i încapă pe toti. 

Iară jeleparul din sac râdeă in el, când se 
gândiă, cum are să-i înșele pe prostii din. satul 
lui Păcală, cari nu ştiau, bietii de ei, ca nu mai 
e tot un prost ca dânșii în sac. 

Râdeă însă mai ales, când simtià, că ei îl 
ridică pe sus, ca să-l ducă si să-l arunce în 
Dunăre la locul pe care-l găsiseră mai bine in- 

fundat. Numai atunci, când simți, că-i dau a- 
vânt ca să-l arunce, abiă atunci el strigă tare 
cât putu: 

»Stati, mdi!« 

Toti se opriră cuprinși de spaimă si de mi- 
rare, fiindcă înțelegeau şi ei, că glasul, care ră- 
sună din sac, nu eră glasul lui Păcală. 


» Lăsaţi-mă, — grăi jeleparul, — că primesc 
să vă fiu. vornic«, 

>» Auzi vorbă! — strigă cel mai cu socoteală 
dintre oamenii din satul lui Păcală, care eră chiar 
el vornic în sat, — își preface glasul, ca să'nu-l 


mai cunoaştem, voeste să ne mai fie si vornic, 
ba te pomenesti, c'o “să ne spună, că el nu e 
Päcaläl< 

> Apoi, că nici nu sunt!« răspunse jeleparul. 

Când auziră vorba aceasta, oamenii se su- 
părară, mare minune cum se supărară, fiindcă il 
văzuseră ei înșiși cu ochii lor, când îl vâriseră 
în sac si ei înșiși cu mânile lor legaseră gura 


sacului, — şi, supăraţi cum erau, năvăliră cu toţii 
asupra lui, îl ridicară cu piatră cu tot, şi — una! . 
două! — trei! — bâldâbâc! — îl aruncara în 


Dunăre, ca nici neam din neamul lui să nu mai 
poată ieși la lumină. 

Și, Doamne! — cât se simfiau de usurafi, 
când văzură, că merge drept spre fundul Du- 
nării, că nu mai iese la iveală şi că apa curge 


mereu dela deal la vale si se îngrămădește a- 
supra lui. 

lar Păcală sedeà in cerdacul casei si se uită 
la carul cel cu patru boi, care intra in curtea lui 
cea larga si plina de vite frumoase. 


»Stati, măile — strigă omul cel cu soco- 
teală. — »Stati!« — strigă încă odată. 
»Ho — stati!« strigară toti oamenii din satul _ 


lui Păcală, când le văzură ochii ceeace mintea 
nu puteă să le înțeleagă, si se opriră cu toții si 
rămaseră incremeniti în loc. j 


»Dar tu, măi, cum ai ajuns aici?e -— întrebă 
vornicul satului. | 

»Așă-i, ziseră cu toţii, — cum ai ajuns 
tu aicièe 

> Mare lucru ?!« — răspunse Păcală: — »Cum 
să fi ajuns, dacă nu tot cum ati ajuns si voi, ve- 
nind de acolo până aici?« 

>Dar tu ești mort, măi! te-am aruncat în 
- Dunärel< 

> Asle, — grăi Păcală. — »Apa Dunării e 
rece si te face mai sprinten decum ai foste. 

> Mare minune!« — strigarä oamenii. — »Cu 
ăsta nu e chip s'o scoţi la capăt. Il arunci legat 
de o piatră de moară în Dunăre, și se întoarce 
mai degrabă ca tine acasăc, 

»Dar vitele cele multe si frumoase de unde 
le ai?e — întrebară ei. 

»De unde le am, — raspunse Pacala, — daca 
nu de acolo, unde m'ati lăsat voi?« 

»Dar, cine ti le-a dat?« 

»Cine să mi-le dee? — Le-am luat eu: ia 
omul cât poate, şi ce nu poate luă, mai lasă și 
pentru altii«, 

Atât le trebui oamenilor din satul lui Pă- 
cală! Asa cum erau adunaţi la casa lui Păcală, 
plecară cu toții înapoi la Dunăre $i nu mai ste- 
tera la sfat, ci se aruncară ca broaștele, bâldâ- 
bâc! bâldâbâc! care mai de care mai iute în va- 
luri, ca să iee fiecare cât poate, iar nevestele lor 
rămaseră pe tärmure, asteptandu-si fiecare băr- 
batul cu turma de vite. 

Eră, se înțelege, şi popa între dânșii, si 
fiindcă popii sunt mai lacomi ca alți oameni, el 
se repezi mai tare decât ceilalți, şi sări unde 
eră mai afundă apa, dar potcapiul tot îi rămase 
pe deasupra. 

Preoteasa, care steteă pe tärmure, lacomă si 
ea, văzând potcapiul, credeă că mare popa de- 
stulă virtute, ca să se cufunde, şi că vor luă 
alții toate vitele mai "nainte de a fi ajuns si el 
la fund. 

> Mai la fund, Părinte! — strigă dar, — mai 
la fund! că acolo sunt cele coarnese!« 


AA) si intrat? popa căt de ‘et, dar nici nu 
nie mai intors nici el, cum nu Sau mai întors 
dA nici ceialalți. iii ea si 
vi A a rämas Pacala ne mai harnic, cel Hiši : 
de treabă, cel mai vrednic om în satul lui, fiindcă : 
de! eră numai el singur si nevestele. —— = 


i Cine o știe mai departe, mai „departe : are. 
pal. spună. 

